|  |  |
| --- | --- |
| **Hajdúszoboszlói Polgármesteri Hivatal****Igazgatási Iroda/Egészségügyi, Szociális Igazgatás**4200 Hajdúszoboszló, Hősök tere 1.Telefon: 52/557-338, Fax: 52/361-650 | …………………………………….....kódszám |

|  |  |  |
| --- | --- | --- |
| Ügyiratszám: 15975/2016. | Ügyintéző: | Kunkliné Dede Erika irodavezető-helyettes |
| Ellenőrizte: | ………..…… (Jegyző/aljegyző kézjegye) |
| Megtárgyalja:  | Igazgatási, Nevelési,Egészségügyi, Szociális Bizottság |

**E L Ő T E R J E S Z T É S**

**szakember (költségelvű) lakások pályázati úton történő bérbeadására II. forduló**

**Tisztelt Bizottság!**

A jelenleg hatályos 33/2015. (XII.17.) számú lakások és helyiségek bérletére vonatkozó rendelet 14. § (1) bekezdésének értelmében az önkormányzat közérdekű feladatok ellátásához lakást biztosíthat annak a szakembernek, akinek lakhatása más módon nem oldható meg. Ugyanezen paragrafus 2. bekezdésének megfelelően, a lakás bérbeadásra költségelvű bérleti díj vállalása mellett csak pályázat útján kerülhet sor.

Ennek megfelelően a jelenleg üres és bérbe adható 2 önkormányzati lakás vagyonkezelője pályázatot írt ki a költségelvű lakások bérletére.

A pályázati felhívás tartalmazza a Gönczy Pál utca 15/1. illetve az Isonzó u. 23. 4/14. alatti ingatlanok adatait, illetve a pályázat benyújtásának, elbírálásának határidejét, a pályázat tartalmi elemeit és mellékleteinek körét. A pályázati kiírásnak megfelelően határidőre 1 db pályázat érkezett a vagyonkezelőhöz.

 2016. szeptember 29-én 12 órakor a pályázat bontása megtörtént, ahol jelen volt Kiss Judit ingatlankezelési vezető és Kunkliné Dede Erika irodavezető-helyettes.

A pályázó:

* **Dihen László** 4200 Hajdúszoboszló, Ádám u. 81. (HIK főzőkonyhán szakács), gyermekével költözne.

Dihen László: (szül:Hajdúszoboszló,1966.01.11. an: Tóth Irén) 2015. óta dolgozik a HIK főzőkonyháján, szakács munkakörben. 2002-től bejelentett Hajdúszoboszlói lakcímmel rendelkezik és életvitelszerűen Hajdúszoboszlón él. A fenti rendelet 14. § (3) bekezdése értelmében nyilatkozott, hogy Hajdúszoboszlón kizárólagos lakástulajdonnal stb. nem rendelkezik. Lakbér és óvadék nagyságát megismerte, közjegyzői okiratba foglalás díjával együtt vállalja. Egyedülálló, havi jövedelme nettó 85.785-Ft, munkáltatói támogató nyilatkozatot kérelméhez csatolt, melyben a munkáltató munkájára hosszútávon számít.

 **A megjelölt lakás: Gönczi Pál u. 15/1.**

A pályázóval kapcsolatban az alábbi észrevételt teszem:

**Dihen László** az 1995.04.01. született Dihen Péter nevű gyermekével költözne.

Péter végzett szakács és dolgozik. Édesapja nyilatkozata szerint a nagykorú gyermeke sem rendelkezik semmilyen lakástulajdonnal, tulajdoni hányaddal vagy haszonélvezeti joggal. Dihen László házasságában a Rácz Farkas u. 78. szám alatti ingatlanban élt, mely ingatlant eladták és a vételárat a volt feleség kapta meg.

A szakember lakások bérleti jogviszonyának időtartama, vagy a munkaviszony időtartama, de legfeljebb 5 év, mely még plusz 5 évvel meghosszabbítható.

**Kérem a Tisztelt Bizottságot, az előterjesztést megtárgyalni, a határozati javaslatot elfogadni szíveskedjen.**

Határozati javaslat:

Hajdúszoboszló Város Önkormányzatának Igazgatási, Nevelési, Egészségügyi, Szociális Bizottsága a 2016. augusztus 04.-én a vagyonkezelő által II. fordulóban kiírt szakember lakások (Hajdúszoboszló, Gönczy P. u. 15/1. és Isonzó u. 23. 4/14.) pályázatára **Dihen László Hajdúszoboszló, Ádám u. 81.** szám alatti lakos által beadott **pályázatát elfogadja**, - a lakások és helyiségek bérletéről, elidegenítési szabályairól, valamint lakások bérleti díjairól szóló 33/2015. (XII.17.) önkormányzati rendelet IV. fejezete alapján – és a **Hajdúszoboszló, Gönczy Pál u. 15/1. szám alatti szakember lakás** bérbeadását **támogatja** ………..-tól ………………-ig. Felkéri a Hajdúszoboszlói Nonprofit Zrt. vezérigazgatóját, hogy a döntés végrehajtására és lebonyolítására szükséges intézkedéseket tegye meg.

Határidő: 2016. október 31.

Felelős: Hajdúszoboszlói Nonprofit Zrt. vezérigazgató/irodavezető-helyettes

 Tisztelettel:

 Kunkliné Dede Erika

 irodavezető-helyettes